钦定古今图书集成/明伦汇编/人事典/第017卷 > 《灵枢》 > 《经筋篇》
## 钦定古今图书集成/明伦汇编/人事典/第017卷 > 《灵枢》 > 《经筋篇》

手太阳之筋。起于小指之上。结于腕上。循臂内廉。结
于肘内锐骨之后。弹之应小指之上。入结于腋下。其
支者。走腋后廉。上绕肩胛。

手少阳之筋。起于小指次指之端。结于腕。上。循臂结
于肘。上绕臑外廉。上肩走颈。合手太阳。

手阳明之筋，起于大指次指之端，结于腕，上循臂，上
结于肘外，上臑，结于髃；其支者，绕肩胛，挟脊。
手太阴之筋，起于大指之上，循指上行，结于鱼后，行
寸口外侧，上循臂，结肘中，上臑内廉，入腋下，出缺盆，
结肩前髃。
手心主之筋，起于中指，与太阴之筋并行，结于肘内
廉，上臂阴，结腋下，下散前后，挟胁；其支者，入腋，散胸
中，结于臂。

手少阴之筋。起于小指之内侧。结于锐骨。上结肘内
廉。上入腋。交太阴。结于胸中。